Ma ei liialda, et nägu läheb naerule ja tuju heaks juba teist päeva taasavatud toidupoe üle meie  Tartu kodu lähedal.  Kooliaasta oli vaevu jõudnud alata, kui napilt üle ristmiku asunud Säästukas kinni pandi ja hakati tervet maja usinasti remontima-ehitama. Keegi ei öelnud siis ka, kas see on ajutine nähtus või lahkub toidupood meie lähistelt alatiseks. Nüüd siis on märtsi keskpaik ja esimene rõõm oli ca nädal aega tagasi, kui märkasin suurt Maxima silti. Nädal aega sai ringi käidud ja rõõmustatud juba pelgalt sildi üle. Nüüd siis, lõpuks ometi on ta avatud. Suur ja mõnus ja odav (suhteliselt  odav, võrreldes enamike poodidega, kus parema puudusel tuli käia). Nii mõnus.  Ja nüüd tuleb parim osa - ta on 24-ni avatud!!! Elagu öö-inimesed!